კერიმ საქართველოს ადგილობრივი არჩევნებისთვის თანასწორუფლებიანი გარემოს შექმნა სთხოვა
"ჩვენ ყველა მხარეს ვთხოვთ კონსტრუქციულად იმუშაონ საქართველოში დიალოგისა და დებატების დასაწინაურებლად. ეს თქვენს ქვეყანას კიდვ უფრო გააძლიერებს," განაცხადა ჯონ კერიმ.
ვაშინგტონი — საქართველოს პერმიერ მინისტრი ირაკლი ღარიბაშვილი ამერიკაში პირველ ოფიციალურ ვიზიტს აგრძელებს. ვიზიტის ფარგლებში დღეს ის ამერიკის სახელმწიფო მდივანს ჯონ კერის შეხვდა. საქართველო-ამერიკის სტრატერგიული ქარტიის კომისიის ყოვლისმომცველ შეხვედრამდე პრემიერ მინისტრმა და სახელმწიფო მდივანმა ოფიციალური განცხადებები გააკეთეს. ჯონ კერიმ აღნიშნა, რომ ამერიკა მიესალმება 2013 წელს კერიმ ასევე გაუსვა ხაზი იმას, რომ ამერიკა მხარს უჭერს საქართველოს ევროკავშირის აღმოსავლეთის პარტინიორობაში მონაწილეობას და ქვეყანას მოუწოდებს წლის ბოლოს ხელი მოაწეროს ევროკავშირთან ასოცირების ხელშეკრულებას. ამ ძალისხმევის მხარდასაჭერად ამერიკა საქართველოსთვის დამატებითი დახმარების გაწევას გეგმავს, რაშიც შევა ევროკავშირთან უვიზო რეჟიმის დაწესებაში მხარდაჭერის გაგრძელება და რუსეთის მიერ ოკუპირებულ ტერიტორიებზე მავთულხლართების აღმართვის, იგივე „ბორდერიზაციის“ პროცესის შედეგად გამოწვეული სირთულეების გადალახვა. სახელმწიფო მდივანმა აღნიშნა, რომ კანონის უზენაესობა და ამ პროცესისადმი უწყვეტი თავდადება ინვესტორებში საქართველოს მიმართ ნდობას გააღრმავებს და ეს სახელმწიფო მდივანმა ამერიკა-საქართველოს შორის ვაჭრობისა და ინვესტიციების გაღრმავების აუცილებლობაზეც ისაუბრა და აღნიშნა, რომ საქართველოს დიდი პოტენციალი აქვს გახდეს რეგიონალური სავაჭრო ცენტრი. კერიმ მადლიერება გამოხატა ავღანეთის ნატოს ოპერაციაში საქართველოს მონაწილეობასთან დაკავშირებით და აღნიშნა, რომ ამერიკა აფასებს მსხვერპლს, რომელსაც საქართველო იღებს ავღანეთში. შეერთებული შტატები განაგრძობს ნატოს ბუქარესტის სამიტის გადაწყვეტილების მხარდაჭერას იმასთან დაკავშირებით, რომ საქართველო აუცილებლად გახდება ალიანსის წევრი. პრემიერ მინისტრმა ღარიბაშვილმა შეერთებულ შტატებს მადლობა გადაუხადა საქართგველოს სუვერენიტეტის, ტერიტორიული მთლიანობის, უსაფრთხოებისა და ევროკავშირსა და ნატოში გაწევრიანების მხარდაჭერისთვის. ეს ძალისხმევა საქართველოსთვის დიდი სტიმულია დემოკრატიის დაძლიერების მხრივ, განსაკუთრებით იმის ფონზე, რომ ქვეყნის დაახლოებით 20 პროცენტი რუსეთის მიერ არის ოკუპირებული. ღარიბაშვილმა აღნიშნა, რომ ამერიკა ერთ-ერთი პირველი მეგობარი ქვეყანა იყო, რომელმაც საქართველოს კრიტიკული მნიშვნელობის პოლიტიკური და ფინანსური დახმარება აღმოუჩინა და დღესაც აგრძელებს ამ დახმარების გაწევას. ღარიბაშვილის თქმით, ამერიკასა და საქართველოს შორით თანამშრომლობა კიდეც უფრო გაღრმავდება. საერთო ინტერესებთან ერთად, „ჩვენ უპირველეს ყოვლისა ჩვენს ორ ქვეყანას შორის არსებული ღირებულებები გვაერთიანებს. და მე მჯერა, რომ ჩვენი არსებული და სამომავლო პარტნიორობის მომავალი წარმატებული იქნება.“